סיימון קאלו

סיימון פיליפ יו קאלו (באנגלית: Simon Phillip Hugh Callow; נולד ב-15 ביוני 1949) הוא שחקן, מוזיקאי, סופר ובמאי תיאטרון אנגלי.

ביוגרפיה
קאלו נולד בסטריטהאם שבלונדון, בנם של איבון מרי, מזכירה במקצועה, ושל איש העסקים ניל פרנסיס קאלו. אביו היה ממוצא אנגלי וצרפתי ואימו ממוצא דני וגרמני. הוא התחנך כקתולי, ולמד ובבית הספר "לונדון אורטורי סקול". אחר כך למד באוניברסיטת המלכה בבלפסט שבצפון אירלנד, והיה פעיל בתנועה לזכויות האזרח של צפון אירלנד. הוא הלך ללמוד משחק ב"דרמה סנטר לונדון" מבלי שהשלים את התואר.

קריירה
הכניסה של קאלו אל תחום התיאטרון החלה כששלח מכתב מעריצים לסר לורנס אוליבייה, המנהל האמנותי של התיאטרון המלכותי הלאומי, וקיבל מענה שמציע לו להצטרף לצוות העובדים בקופות. הוא הבין שהוא רוצה להיות שחקן בעת שצפה בשחקנים עושים חזרות.

הופעת הבכורה שלו בתיאטרון הייתה בשנת 1973 במחזה "The Thrie Estates" בתיאטרון "אסמבלי רומס" באדינבורו. בתחילת שנות השבעים של המאה העשרים הצטרף ללהקת התיאטרון "Gay Sweatshop" והופיע במחזה שזכה לשבחי הביקורת "Passing By" מאת מרטין שרמן. ב-1977 שיחק במספר תפקידים בהפקה של להקת התיאטרון "Joint Stock" של המחזה "Epsom Downs". ב-1979 כיכב במחזה "The Soul of the White Ant" של המחזאי סנו וילסון  בתיאטרון סוהו פולי.

ב-1984 הופיע קאלו לראשונה בקולנוע בסרט "אמדאוס" בתפקיד שיקאנדר (עוד לפני כן ב-1979 שיחק בתפקיד מוצרט בהפקה המקורית של "אמדאוס" בתיאטרון המלכותי הלאומי). תפקידו הראשון בטלוויזיה היה בפרק "אורגי ובס" בסדרה הקומית "Carry On Laughing", אבל הקטע נחתך בעריכה. הוא כיכב בסדרות אחדות של הסיטקום "Chance in a Million" של ערוץ 4 בתפקיד טום צ'אנס, תמהוני שנתקל בצירופי מקרים לרוב. להכרה של הקהל הרחב זכה בזכות תפקידים כמו בסרט "ארבע חתונות ולוויה אחת" יותר מאשר הופעותיו זוכות השבחים על במת התיאטרון.

במקביל לקריירה שלו כשחקן הצליח קאלו גם כבמאי וכסופר. ספרו "Being An Actor" יצא לאור ב-1984 וביקר את שליטת הבמאים בתיאטרון וכן כלל קטעים אוטוביוגרפיים על ראשית דרכו כשחקן. ב-1992 ביים קאלו את המחזה "Shades" מאת שרמן מקדונלד ואת המחזמר "גבירתי הנאווה" עם תלבושות שעיצב ג'ספר קונרן. ב-1995 ביים גרסה בימתית של הסרט הצרפתי "ילדי גן העדן" עבור הלהקה השייקספירית המלכותית, בהפקה שלא זכתה להצלחה. עוד ביים קאלו הפקות אופרה.

אחד מספריו הידועים ביותר הוא "Love Is Where It Falls", על יחסיו עם פגי רמזי, סוכנת תיאטרון בריטית בולטת שפעלה משנות השישים ועד לשנות השמונים של המאה העשרים.
קאלו כתב רבות על הסופר צ'ארלס דיקנס, שאת דמותו גילם פעמים אחדות. הוא שיחק בהופעת יחיד "The Mystery of Charles Dickens" מאת פיטר אקרויד, שיחק בדמותו בסרט "הנס כריסטיאן אנדרסון" וב"מזמור לחג המולד: הסרט". בטלוויזיה גילם את דיקנס ב-1996 בתוכנית "An Audience with Charles Dickens", וב-2005 בפרק "The Unquiet Dead" בסדרת המדע בדיוני "דוקטור הו". ב-2011 חזר והופיע ב"דוקטור הו" בפרק סיום העונה, שוב בתפקיד דיקנס.

ב-1994 הופיע קאלו יחד עם סעיד ג'פרי בסדרת הטלוויזיה "Little Napoleons". ב-1996 ביים את הרכב הא-קפלה "קנטבילה" בשלוש יצירות מוזיקליות שהלחין חברו סטיבן אוליבר.
בסדרת הטלוויזיה לילדים "Shoebox Zoo" דיבב את וולפגנג הערמומי. ב-2004 הופיע למטרות צדקה בפרק בסדרה "הממלכה הקטנה" שנעשה עבור הקומיק ריליף. הוא כיכב בתפקיד הרוזן פוסקו הנבל ברומן "האישה בלבן" מאת וילקי קולינס, הן בסרט משנת 1997, והן בהפקה המוזיקלית של אנדרו לויד ובר שהועלתה בשנת 2005 בווסט אנד.

בדצמבר 2004 הנחה קאלו את מופע חג המולד של "London Gay Men's Chorus"  במרכז האמנויות ברביקן בלונדון. הוא אחד מהפטרונים של "מייקל צ'כוב סטודיו בלונדון". ב-2006 היה המספר בספר השמע "אינאיס" מאת ורגיליוס בתרגומו של רוברט פאגלס .

ביולי 2006 הוכרז כי קאלו יהיה אחד הפטרונים של בית הספר הקתולי "London Oratory School". ב-2007 איים שיתפטר עקב מחלוקת בעניין "קרן טרנס היגינס" .

מ-11 ביולי ועד 3 באוגוסט 2008 הופיע קאלו בפסטיבל שייקספיר בסטרטפוד שבקנדה במופע "There Reigns Love" שבו ביצועים לסונטות של ויליאם שייקספיר. עוד ב-2008 הופיע בפסטיבל אדינבורו במופע "דר' מריגולד" ו"מר צ'ופס" מאת צ'ארלס דיקנס בעיבודו ובבימויו של פטריק גרלנד. הוא הופיע שוב בתפקידים אלה מדצמבר 2009 ועד ינואר 2010 ב"ריברסייד סטודיוס", ובסיבוב הופעות ב-2011.

בפברואר 2008 שיחק בתפקיד הפסיכיאטר במחזה "אקווס" מאת פיטר שאפר בתיאטרון פסטיבל צ'יצ'סטר.

בין מרץ לאוגוסט 2009 כיכב קאלו בתפקיד פודזו בהפקה של שון מתיאס של המחזה "מחכים לגודו" מאת סמואל בקט, לצדם של איאן מקלן (אסטרגון), סר פטריק סטיוארט (ולדימיר) ורונלד פיקאפ (לאקי). סיבוב ההופעות נפתח במלוורן  שבווסטרשייר, ואחר כך המשיך במילטון קינס, ברייטון, באת', נוריץ', אדינבורו וניוקאסל. לפי דרישת הקהל הועלו הצגות נוספות בתיאטרון היימרקט.

מיוני ועד נובמבר 2010 הופיע קאלו בסיבוב הופעות לאומי במופע יחיד בשם "Shakespeare: the Man from Stratford" מאת ג'ונתן בייט, בבימויו של טום קיירנס ובהפקת קבוצת התיאטרון אמבסדור . המחזה הועלה בווסט אנד בשם "Being Shakespeare", והצגת הבכורה הייתה ב-15 ביוני 2011 בטרפלגר סטודיוס. ב-2012 הועלה המחזה שוב באותו תיאטרון, ואחר כך הוצג בעיר ניו יורק ובשיקגו. במרץ 2014 חזר קאלו והופיע בווסט אנד בתיאטרון הרולד פינטר.

באוקטובר 2014 הופיע קאלו במערכון עבור התוכנית "The Feeling Nuts Comedy Night" של ערוץ 4 להעלאת המודעות לסרטן האשכים. באותה שנה שיחק בתפקיד הדוכס מסנדרינגהם בסדרת הדרמה התקופתית "זרה" של רשת Starz.

קאלו כתב ביוגרפיות של אוסקר ויילד, צ'ארלס לוטון ואורסון ולס. עוד הוא כתב אנתולוגיה על קטעים מאת שייקספיר בשם "Shakespeare on Love", ותרם לסדרת הספרים "Actors on Shakespeare". הוא קרא את הספרים "הטוויטים" ו"המכשפות" מאת רואלד דאל לאוסף ספרי השמע של ספרי דאל (). הוא הקליט גרסאות מקוצרות מכמה מספרי פ. ג'. וודהאוס ושיחק בדמות ג'יבס ובתפקידים נוספים. בין הספרים היו "Very Good, Jeeves", ו-"Jeeves and Aunts Aren't Gentlemen". כחסיד של מוזיקה קלאסית כתב קאלו מאמרים לכתב העת "גרמופון".

חיים אישיים
ב-2007 נכלל קאלו במקום ה-28 ברשימת של האינדפנדנט של הלהט"בים המשפיעים ביותר בבריטניה. ב-1999 הוענק לו תואר מפקד מסדר האימפריה הבריטית (CBE) על תרומתו לתחום המשחק.

קאלו גר עם הבמאי דניאל קריימר  ברובע קמדן שבצפון לונדון, עד שנפרדו. קאלו היה אחד השחקנים הראשונים שהצהיר בגלוי על ההומוסקסואליות שלו בספרו "Being An Actor" משנת 1984.

פילמוגרפיה
קולנוע
 שנה שם שם באנגלית תפקיד הערות 1984 אמדאוס Amadeus עמנואל שיקאנדר / פאפאגנו 1985 The Good Father מארק ורדה 1985 זיכרונות אהבה מפירנצה A Room with a View הכומר מר בבה מועמדות לפרס באפט"א לשחקן המשנה הטוב ביותר 1987 מוריס Maurice מר דוסי 1988 Manifesto מפקד המשטרה האנט 1990 גלויות מהחיים Postcards from the Edge סיימון אסקווית' 1990 מר וגברת ברידג' Mr. & Mrs. Bridge ד"ר אלכס סואר 1991 בלדה לבית קפה עצוב The Ballad of the Sad Cafe במאי; מועמדות לפרס דוב הזהב בפסטיבל ברלין 1991 זיכרונות מאחוזת הווארד Howards End הופעת קמע 1992 Soft Top Hard Shoulder אדי צ'רדובסקי 1994 ארבע חתונות ולוויה אחת Four Weddings and a Funeral גארת' מועמדות לפרס באפט"א לשחקן המשנה הטוב ביותר 1994 סטריט פייטר Street Fighter 1995 England, My England צ'ארלס השני 1995 Victory זנג'אקומו 1995 ג'פרסון בפריז Jefferson in Paris ריצ'רד קוסוויי 1995 אייס ונטורה: בלש פראי Ace Ventura: When Nature Calls וינסנט קדבי 1996 ג'יימס והאפרסק הענק James and the Giant Peach חגב דיבוב 1998 The Scarlet Tunic קפטן פיירפקס 1998 חדרי שינה Bedrooms and Hallways קית' 1998 שייקספיר מאוהב Shakespeare in Love סר אדמונד טילני פרס גילדת שחקני המסך לצוות השחקנים הטוב ביותר בסרט קולנוע 1999 מסביב לעולם בשמונים יום Around the World in 80 Days פיליאס פוג דיבוב 1999 Junk 2000 The Mystery of Charles Dickens סרט טלוויזיה 2001 שטח הפקר No Man's Land קולונל סופט 2001 מזמור לחג המולד Christmas Carol: The Movie אבנעזר סקרוג' 2002 מכנסי הרעם Thunderpants סר ג'ון אוסגוד 2002 תודה ד"ר ריי Merci Docteur Rey בוב 2003 צעירים יפים ומבריקים Bright Young Things מלך אנטוליה 2004 George and the Dragon המלך אדגר 2004 פנטום האופרה The Phantom of the Opera אנדרה 2005 Rag Tale רורק 2005 The Civilization of Maxwell Bright מר וורת' 2005 Bob the Butler מר באטלר 2006 סבינה Sabina יוג'ין בלולר 2007 Chemical Wedding פרופסור האדו / אליסטר קרולי 2007 ארן: אביר מסדר הטמפלרים Arn - The Knight Templar האב הנרי 2011 פריחה מאוחרת Late Bloomers ריצ'רד 2011 מהמטבח באהבה No Ordinary Trifle גאי וית'רספון 2012 Acts of Godfrey גודפרי 2014 Magician: The Astonishing Life and Work of Orson Welles בתפקיד עצמו 2015 נושים Creditors ג'ון אלן מבוסס על המחזה "נושים" מאת יוהאן אוגוסט סטרינדברג 2016 Golden Years רויסטון 2017 המפסטד שלי Hampstead שופט האיש שהמציא את חג המולד The Man Who Invented Christmas להעיר את המלכה Victoria & Abdul ג'אקומו פוצ'יני 2018 Blue Iguana הדוד מרטין 2023 Surprised by Oxford ד"ר סטרלינג 2024 פו הדב: דם ודבש 2 Winnie-the-Pooh: Blood and Honey 2 קוונדיש

טלוויזיה
 שנה שם שם באנגלית תפקיד הערות 1975 Get Some In! וואלי 1976 The Sweeney סמל בילוש 1981 The Man of Destiny נפוליאון 1984 Chance in a Million טום צ'אנס 1986 Dead Head הוגו סילבר דייוויד קופרפילד David Copperfield מר מיקובר 1987 המפקח מורס Inspector Morse תאודור קמפ בפרק "The Wolvercote Tongue" 1990 Old Flames נתניאל קוואס 1993 פאם פאטאל Femme Fatale הכומר רוני 1994 Little Napoleons אדוארד פית'רס 1996 An Audience With Charles Dickens צ'ארלס דיקנס 1995 El pasajero clandestino מייג'ור אוונס 1997 האישה בלבן The Woman in White הרוזן פוסקו מיני-סדרה 1998 משפט ועונש Trial & Retribution II רופרט הולידיי 2001 Don't Eat The Neighbours פוקס (שועל) ובר (דוב) 2002 Galileo's Battle for the Heavens גליליאו סרט דוקומנטרי 2003 מלאכים באמריקה Angels in America מיני סדרה 2004 Shoebox Zoo וולפגאנג הזאבהאנטר הסוס מיס מארפל Agatha Christie's Marple קולונל טרנס מלצ'ט בפרק "The Body in the Library" 2005 רומא Rome פובליוס סרוויליוס 2005, 2011 דוקטור הו Doctor Who צ'ארלס דיקנס בפרק "The Unquiet Dead" ובפרק "The Wedding of River Song" 2006 רציחות במידסומר Midsomer Murders ד"ר ריצ'רד וולו בפרק "Dead Letters" Classical Destinations קריינות 2007 אנשי הצללים The Company אליהו How Gay Sex Changed the World בתפקיד עצמו Trick or Treat בתפקיד עצמו 2008 The Mr. Men Show קריינות 2009 לואיס Lewis ורנון אוקס בפרק "Counter Culture Blues" הרפתקאות שרה ג'יין The Sarah Jane Adventures דיבוב בפרק "The Gift" 2011 This is Jinsy ת'רקר בפרק "Nameworm" Popstar to Operastar בתפקיד עצמו Jamie's Dream School בתפקיד עצמו 2013 פוארו Agatha Christie's Poirot ד"ר היינריך לוץ בפרק "The Labours of Hercules" 2014–2016 זרה Outlander הדוכס מסנדרינגהם 5 פרקים 2014 The Feeling Nuts Comedy Night בתפקיד עצמו 2021 הוקאיי Hawkeye ארמנד דיקוונס פרק: "Never Meet Your Heroes" 2021–2023 המכשף The Witcher קודרינגר 2 פרקים2023 The Cleaner מר אבהאסין פרק: "The Clown" Dodger  הארכיבישוף מקנטרברי וויליאם האולי (אנ') פרק: "Coronation" 2024 הילד שלא היה The Boy That Never Was קוזימו מיני-סדרה 2025 כוכבת Étoile קריספין שאמבלי תפקיד ראשי; 8 פרקים

ספריו
 Callow, Simon (1986) [1984], Being an actor, St. Martin's Press, 
 Callow, Simon (1997), Charles Laughton : a difficult actor, Fromm International Pub, 
 Callow, Simon (2003), Shooting the actor, Picador, 
 Callow, Simon (1991), Acting in Restoration comedy, The Applause acting series, Applause Theatre Books, 
 Callow, Simon (1995), Orson Welles : the road to Xanadu, Jonathan Cape, 
 Callow, Simon (2007), Love is where it falls, Nick Hern, 
 Callow, Simon (2000), The night of the hunter, BFI film classics., BFI Publishing, 
Callow, Simon (2003), Dickens' Christmas : a Victorian celebration, Harry N. Abrams, 
 Callow, Simon (2006), Orson Welles : hello Americans, Jonathan Cape, 

קישורים חיצוניים




 סיימון קאלו באתר ה-BBC

הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:שחקנים הומוסקסואלים
קטגוריה:שחקנים להט"בים בריטים
קטגוריה:במאים להט"בים
קטגוריה:במאי תיאטרון בריטים
קטגוריה:מפקדים במסדר האימפריה הבריטית
קטגוריה:חברי התיאטרון המלכותי הלאומי
קטגוריה:אנגלים שנולדו ב-1949